# Alnön

### Fra Wikipedia, den frie encyklopedi

Alnön, utenfor Sundsvall, er en 75 km² stor øy som ble dannet for 570 millioner år siden ved vulkansk aktivitet i området. Øya er 15 km lang og 6 km bred på bredeste stedet. Innbyggertallet vinterstid er ca 7 500, på sommeren det doble. Bebyggelsen er ganske godt utspredt over øya, men har sin største konsentrasjon omkring brofestet i Vi, der kjøpesentre og butikker finnes. En stor del av befolkningen arbeider i Sundsvall.

På grunn av den vulkanske historien inneholder Alnöns berggrunn flere verdensunike mineraler, der det mest kjente er alnöitt. På nordlige delen av Alnön finnes flere interessante geologiske lokaliteter samt flere fortidslevninger som gravhauger.

Alnöbron forbinder Alnön med fastlandet. På nordlige Alnön, 2,5 km nord for Alnöbron, står Alnö gamle kirke og Alnö kirke side ved side. I tilknytning til disse ligger også Hembygdsgården med Sågverksmuseet. Ved Stornäset ligger et av øyas tre naturreservater samt Stornäsets Vandrehjem. Her holder man også på å bygge Alnö Golfbane. Noen kilometer lenger nord, ved Hörningsholm, finner man Tors lokal, Sveriges første Folkets Hus på landsbygda.

På sørlige Alnön finner man flere fine badeviker, Bänkåsviken, Tranviken, Slädaviken, Hartungviken og Grönviken. Sommeridyllen Spikarna, et fiskevær med sjøboder, fiskestugor og kafé, ligger på den sørlige delen av øya. Her har Spikarnas Fiskevær sin virksomhet med båtturer ut i skjærgården. De ordner også charter, sight-seeing, materialtransport og tar også gjester ut til Storholmen-Kanonön.

Spikarö Kapell har gudstjenester og musikkvelder under sommeren. Galleri Glasverandan ordner musikkvelder. Restaurang Piren holder hus i et av Alnös 19 forhenværende sagbruk som ligger i Karlsvik. Restauranter finnes også i Tranviken og i Vindhem, som også har en av Alnös fire småbåthavner.

Sågverksmonumentet, minnet over sagbrukstiden år 1860 til år 1963, er plassert på torget i Alnö sentrum. I sentrum finnes også bensinstasjon, bank, post, butiker, gatekjøkken og restauranter. Schymbergsgården er beliggende på Alnön, Denne gården er Hjördis Schymbergs barndomshjem og ble donert til stiftelsen i 1999 med målet om igjen å fylle denne med sang, musikk og kulturelt liv.

## [rediger] Om navnet

Alnön er navnet på selve øya, mens genitivformen siden gammelt er Alnö og ikke "Alnöns". Således heter forsamlingen Alnö forsamling, kirken heter Alnö kirke, kommunedelen heter Alnö kommunedel, og den gamle soknet het Alnö sokn.

## [rediger] Eksterne kilder

alno.nu (som teksten er hentet fra, med tillatelse)

Hentet fra «http://no.wikipedia.org../../../a/l/n/Aln%C3%B6n.html»

Kategori: Svenske øyer

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- Svenska